પાકિસ્તાનના નિવૃત્ત લેફ્ટનન્ટ જનરલ શાહિદ અઝીઝનું પાકિસ્તાની સેનામાં ૩૭ વર્ષ દરમિયાન મિલિટરી ઑપરેશનના ડિરેક્ટર જનરલ, ઑક્ટોબર ૨૦૦૧થી ડિસેમ્બર ૨૦૦૩ સુધી ચીફ ઓફ જનરલ સ્ટાફ અને ડિસેમ્બર ૨૦૦૩થી ઑક્ટોબર ૨૦૦૫ સુધી લાહોરમાં આઇવી કોર્પ્સના કમાન્ડર, વગેરે મહત્ત્વના પદે પોસ્ટિંગ થયું હતું. આર્મીમાંથી નિવૃત્ત થયા પછી મે ૨૦૦૭માં અઝીઝની નિમણૂક નેશનલ એકાઉન્ટિબિલિટી બ્યુરોના ચૅરમેન તરીકે થઈ હતી. અઝીઝ કાશ્મીરમાં લડ્યા હતા અને નેશનલ ડિફેન્સ યુનિવર્સિટીમાં તાલીમ મેળવી હતી. તેમણે ૧૯૯૯માં આઇએસઆઇની એનાલિસિસ વિંગના ડિરેક્ટર જનરલ મિલિટરી ઑપરેશન તરીકેનો હવાલો સંભાળ્યો હતો અને નવાઝ શરીફની ચૂંટાયેલી સરકારને ઊથલાવવામાં ભૂમિકા ભજવી હતી. ચાર દાયકાની આટલી ઝળહળતી કારકિર્દી છતાં તેમનું હૃદય જેહાદી હતું.